**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  21 – 1 – 2025

 **ΑΜΑΡΟΥΣΙΟΥ Αρ. Πρ.:** 24

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: ΥΠΑΙΘΑ, Δ/νση Δ. Ε. Δυτ. Θεσσαλονίκης, Ε ΕΛΜΕ Θεσσαλονίκης**

 **Κοινοποίηση: Δ. Ο. Ε., Ο. Λ. Μ. Ε. Συλλόγους Εκπ/κών Π. Ε. & Ε. Λ. Μ. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΨΗΦΙΣΜΑ**

**Να σταματήσει η πειθαρχική δίωξη του προέδρου της ΕΛΜΕ Χρήστου Ζαγανίδη**

**Κάτω τα χέρια από τον πρόεδρο της ΕΛΜΕ και τα σωματεία μας!**

**Το ΔΣ του ΣΕΠΕ Αμαρουσίου εκφράζει την αλληλεγγύη του στον πρόεδρο της Ε ΕΛΜΕ Θ, Χρήστο Ζαγανίδη και απαιτεί να σταματήσει η νέα πειθαρχική δίωξή του** από το ΔΔΕ Δυτικής Θεσσαλονίκης, μετά από αναφορά της διευθύντριας του 4ου Γυμνασίου Εχεδώρου ότι τάχα προσεβλήθη και απειλήθηκε.

Ο πρόεδρος της Ε ΕΛΜΕ Θ, ενώ είχε συνεννοηθεί τηλεφωνικά με την Διευθύντρια του σχολείου για να ενημερώσει το σύλλογο διδασκόντων ενόψει των εκλογών της ΕΛΜΕ, όταν πήγε στο σχολείο, διαπίστωσε ότι το σχολείο είχε προγραμματισμένες δράσεις που δεν επέτρεπαν στους συναδέλφους να παρευρεθούν στην ενημέρωση. **Στην πραγματικότητα η Διευθύντρια όχι απλά υπονόμευσε, αλλά ακύρωσε τη δυνατότητα συνδικαλιστικής ενημέρωσης.** Ως συνέπεια, ο πρόεδρος της ΕΛΜΕ διαμαρτυρήθηκε και ζήτησε εξηγήσεις για την εξέλιξη αυτή. Η Διευθύντρια τότε αντέδρασε έντονα, αποκαλύπτοντας ότι η αντίδρασή της σχετίζεται άμεσα με το γεγονός της διαγραφής του μέλους της ΔΑΚΕ Θ από την ΓΣ της Ε ΕΛΜΕ για σοβαρές παραβιάσεις του καταστατικού και για την απρεπή και αυταρχική συμπεριφορά του στις εργαζόμενες του Δικτύου Άλφα. Μίλησε για “αντικαταστατική και αντισυνδικαλιστική ΓΣ”, λησμονώντας ότι αυτή ήταν η πιο μαζική ΓΣ της Ε ΕΛΜΕ-Θ των τελευταίων χρόνων, στην οποία η ίδια δεν παρευρέθη για να έχει άποψη! Αντίθετα, δηλώνοντας ψευδώς για όσα δεν γνώριζε, συνυπέγραψε μαζί με άλλα 24 μέλη της ΔΑΚΕ την προσφυγή ακύρωσης της απόφασης της Γ.Σ. σέρνοντας κατ επανάληψη την Ε ΕΛΜΕ-Θ στα δικαστήρια.

**Ο ΔΔΕ Δυτικής Θεσσαλονίκης, αντί να βάλει την υπόθεση στο αρχείο για τις ανυπόστατες καταγγελίες της,** όπως έχει πράξει σε άλλες περιπτώσεις, επέλεξε να εκκινήσει πειθαρχικές διαδικασίες. Εξάλλου, ο ίδιος γνωρίζει πολύ καλά τα γεγονότα, γιατί συμμετείχε στη ΓΣ που διέγραψε τον Βαϊτσίδη, έχει άποψη για τα αίσχη που διαπράχθηκαν από τον ίδιο και άλλα μέλη της ΔΑΚΕ και έθεσε στο αρχείο την προηγούμενη δίωξη που κίνησε σε βάρος του προέδρου της ΕΛΜΕ και άλλων μελών του ΔΣ. Η ανάμειξή του, παίρνοντας θέση κατά του προέδρου της ΕΛΜΕ και κατά της ΕΛΜΕ, εκθέτει τον ίδιο και τη διοίκηση.

**Η κλήση του προέδρου της ΕΛΜΕ Θεσσαλονίκης για «έγγραφες εξηγήσεις» τη Δευτέρα 20/1 από τον ΔΔΕ Δυτικής Θεσσαλονίκης δεν είναι καθόλου τυχαία.** Πρόκειται για συνδικαλιστική δίωξη, εντάσσεται στη βιομηχανία διώξεων που έχει στήσει η κυβέρνηση με τη συνδρομή Διευθυντών Εκπαίδευσης, Περιφερειών και διευθυντών σχολείων εναντίον των εκπαιδευτικών και των σωματείων μας για την τρομοκράτηση του κλάδου.

**Καμία δίωξη και καμία πειθαρχική δίωξη κατά του προέδρου της ΕΛΜΕ, μελών του ΔΣ και μελών της ΕΛΜΕ** που υπερασπίζονται και υλοποιούν αποφάσεις του κλάδου και των σωματείων μας, δεν θα αφήσουμε αναπάντητη και με τους συλλογικούς αγώνες και την αλληλεγγύη μας θα τις σταματάμε.

**Καλούμε το Διευθυντή Εκπαίδευσης Δυτικής Θεσσαλονίκης** να σταματήσει τώρα τη δίωξη του Χρήστου Ζαγανίδη και να θέσει και αυτήν την υπόθεση στο αρχείο.

**Η αλληλεγγύη είναι το όπλο μας!**

